*Projekts*

**Latvijas Republikas Ministru kabinets**

2014.gada \_\_\_ . \_\_\_\_\_\_\_ Rīkojums Nr.

Rīgā (prot. Nr. §)

**Par Sabiedrības veselības pamatnostādnēm 2014.−2020.gadam**

1. Atbalstīt Sabiedrības veselības pamatnostādnes 2014.–2020.gadam (turpmāk – pamatnostādnes).

2. Noteikt Ekonomikas ministriju, Finanšu ministriju, Iekšlietu ministriju, Izglītības un zinātnes ministriju, Labklājības ministriju, Satiksmes ministriju, Veselības ministriju, Vides aizsardzības un reģionālās attīstības ministriju un Zemkopības ministriju par atbildīgajām institūcijām pamatnostādnēs noteikto uzdevumu īstenošanā (turpmāk − atbildīgās institūcijas).

3. Noteikt Veselības ministriju par atbildīgo institūciju pamatnostādņu izpildes kontroles jomā.

4. Atbildīgajām institūcijām līdz 2018.gada 1.jūlijam un 2021.gada 1.jūlijam iesniegt Veselības ministrijā informāciju par pamatnostādnēs noteikto uzdevumu izpildes gaitu un rezultātiem.

5. Veselības ministrijai sagatavot un veselības ministram iesniegt noteiktā kārtībā Ministru kabinetā šādus informatīvos ziņojumus:

5.1. līdz 2017.gada 1.novembrim – pamatnostādņu īstenošanas vidusposma novērtējumu;

5.2. līdz 2021.gada 1.novembrim – pamatnostādņu īstenošanas gala novērtējumu, ietverot priekšlikumus sabiedrības veselības politikas attīstībai turpmākajos gados.

6. Pamatnostādnēs paredzēto pasākumu īstenošanu 2014.gadā attiecīgās institūcijas nodrošina piešķirto valsts budžeta līdzekļu ietvaros, savukārt jautājums par papildu valsts budžeta līdzekļu piešķiršanu pamatnostādnēs paredzēto pasākumu īstenošanai 2015.-2020.gadam ir izskatāms Ministru kabinetā likumprojekta par valsts budžetu kārtējam gadam un likumprojekta par vidēja termiņa budžeta ietvaru sagatavošanas un izskatīšanas procesā kopā ar visu ministriju un citu centrālo valsts iestāžu priekšlikumiem jaunajām politikas iniciatīvām atbilstoši valsts budžeta finansiālajām iespējām.

7. Atzīt par spēku zaudējušām Sabiedrības veselības pamatnostādnes 2011.-2017.gadam, kas apstiprinātas ar Ministru kabineta 2011.gada 5.oktobra rīkojumu Nr.504 „Par Sabiedrības veselības pamatnostādnēm 2011.−2017.gadam”.

Ministru prezidente L.Straujuma

Veselības ministra vietā

Ministru prezidente L.Straujuma

18.09.2014. 14:15

242

V.Muižniece-Briede

67876027, Valerija.Muizniece@vm.gov.lv